LidanRubinov/Halacha-QA huggingface dataset:
שאלה: זוגיות: אני כותבת פה את שאלתי עבור אחותי היקרה!! אחותי בשעה טובה הכירה בחור נחמד בן 30 אחותי בת 23 הם יוצאים כבר חודשיים והקשר בינהם פורח עפ י דבריה. הוא בחור עם מידות טובות. היא כבר התארחה אצלו בבית והוא גם הגיע לערב אצלינו. היא מספרת שהם מדברים על חתונה באוייר. הבחור סיפר לה לא מזמן שהוא גרוש. אין לו ילדים. בהתחלה זה הפריע לאחותי ואז היא החליטה להמשיך. המשפחה לא יודעת מזה עדיין. היא קצת מפחדת מהתגובות. האם הם צריכים להמשיך בזוגיות או להפרד?? אחותי מאד מתלבטת עם עצמה וצריכה יעוץ. היא מתביישת ולכן סיפרה לי ואני כותבת בשמה. ישנו דבר נוסף אך אשמח לשתף את הרב בנפרד. לא ידעתי איזה רב עוסק בעיניין זוגיות לכן במידה וזה רלוונטי לרב אחר שעוסק בזה. אשמח אם תפנו אותי כמה שיותר מהר. כי הזמן עובר והרגש בנתיים עלול להוות בעיה גדולה.
תשובה: אני לא מכיר כאן רבנים  מתמחים  בזוגיות לכן אני מרשה לעצמי להשיב. העובדה שהבחור גרוש צריכה ברור מכמה כיוונים: 1. האם הוא שתף בכך שהוא גרוש די בתחילת הקשר, בעיתוי לא מאוחר מדי? האם הוא נהג בהגינות? 2. אם הוא הסתיר את העובדה הזאת זמן ארוך - צריך לחשוש שמא הוא מסתיר דברים נוספים. 3. אחת הדרכים למנוע הסתרות כאלה היא לבקש כתובות של אנשים שמכירים אותו בתחנות החיים שלו בעבר, לברר אצלם עליו - זו פעולה מאוד מקובלת והיא מונעת  הפתעות. 4. מצד אחד צריך להזהר מסטיגמה ולא לפסול כל מי שהתגרש מצד שני חייבים לבדוק היטב מה הרקע לגרושין מפני שסוף סוף לא סתם מתגרשים. לאחר ברור עמוק של השאלות הנ"ל אחותך צריכה להחליט. עליה להיות שלמה עם ההחלטה וכך להציג זאת להורים: זה בן הזוג שלה והחיים שלה - אם היא מקבלת החלטה לאחר בדיקה מעמיקה ומתוך בגרות ואחריות - אין לה כל סיבה לחשוש. אני מכיר זוגות שצד אחד היה גרוש - והכל שם טוב ונעים! נ.ב. אם אחותך רוצה יעוץ - יש הרבה יועצים מכל מני תחומים - שתגש לשיחת יעוץ כדי שתהיה יותר בטוחה ושלמה בהחלטה.
שאלה: זוגיות: אני כותבת פה את שאלתי עבור אחותי היקרה!! אחותי בשעה טובה הכירה בחור נחמד בן 30 אחותי בת 23 הם יוצאים כבר חודשיים והקשר בינהם פורח עפ י דבריה. הוא בחור עם מידות טובות. היא כבר התארחה אצלו בבית והוא גם הגיע לערב אצלינו. היא מספרת שהם מדברים על חתונה באוייר. הבחור סיפר לה לא מזמן שהוא גרוש. אין לו ילדים. בהתחלה זה הפריע לאחותי ואז היא החליטה להמשיך. המשפחה לא יודעת מזה עדיין. היא קצת מפחדת מהתגובות. האם הם צריכים להמשיך בזוגיות או להפרד?? אחותי מאד מתלבטת עם עצמה וצריכה יעוץ. היא מתביישת ולכן סיפרה לי ואני כותבת בשמה. ישנו דבר נוסף אך אשמח לשתף את הרב בנפרד. לא ידעתי איזה רב עוסק בעיניין זוגיות לכן במידה וזה רלוונטי לרב אחר שעוסק בזה. אשמח אם תפנו אותי כמה שיותר מהר. כי הזמן עובר והרגש בנתיים עלול להוות בעיה גדולה.
תשובה: בזמנו פרסם אל"מ חסדאי ספר בשם "אמת בצל מלחמה", שם הוא עומד על כך שבלקיחת סיכונים אנחנו נדרשים לשקול את סבירות הסיכון, והן את כמות הסיכון, או מהות הסיכון. נישואין זו החלטה מאד משמעותית. הרבה מונח על כף המאזניים. כאשר עושים טעות, לא תמיד היא הפיכה. לכן, גם אם נניח שסבירות הסיכון נמוכה, וקורה שמישהו מתגרש, מהות הסיכון גבוהה מאד, וכדאי לנסות ולהגדיל את מרכיב הוודאות ככל האפשר. לכן הייתי מציע לברר על אותו בחור, בעיקר, על מה ולמה הוא התגרש והאם הוא מסוגל לבנות חיי זוגיות. כדאי גם לברר עד כמה הוא יציב לאורך זמן. קל להציג את עצמך בעל מידות טובות במשך חודשיים, אבל אדם נבחן לאורך שנים. ההוויה של החקירה צריכה להיות הוויה של "חוקר סקרן". פשוט לברר את המידע בלי להכניס שום רגשות לעצם הבירור. אחר כך לעשות את רשימת הנתונים, שוב, בלי לערב שום רגשות ואינטואיציות. רק אחר כך, להתחיל לנתח את הנתונים ולהחליט. חשוב להתייחס ברצינות למידע שאנשים מוסרים בפרט אם הוא שלילי. מידע חיובי אנשים נוטים למסור כלאחר יד, אולם רוב האנשים צריכים "לצאת מעצמם" בכדי למסור מידע שלילי. אם בכל זאת הם עושים זאת, סביר להניח שיש דברים בגו. אם אסכם, לדעתי, עובדת עצם היותו גרוש כשלעצמה אינה מהווה שיקול לפסילת הרעיון, אבל היא בהחלט סיבה לעשות בירור מעמיק. בהצלחה! (התשובה ניתנה מהרב אודי פרומן) רבני ורבניות בית הלל עונים לשו"ת גם בפייסבוק -
שאלה: קרם לשיזוף עצמי, חציצה במקוה: ישנו קרם גוף לשיזוף עצמי שאינו יורד במים, כלומר צבע השיזוף נשאר לימים ספורים בין מריחה למריחה. האם ישנה בעיה לטבול במקווה תוך שימוש בקרם גוף?
תשובה: יש כמה סוגים של קרם כזה. אם הקרם נשאר על העור ואינו יורד במים ימים ספורים- אסור לטבול כך. אם הקרם עצמו יורד, אך פעולתו היא שינוי הפיגמנטים בעור בלבד, והצבע לא משתנה ימים ספורים- מותר לטבול כך, לאחר שטיפת הגוף היטב (רוב תכשירי השיזוף עובדים באופן זה)
שאלה: אבל בעומר: אבל שתקופת השלושים שלו מסתיימת בתוך העומר מה יעשה יגלח?
תשובה: אין כל חובה או מצווה להתגלח בתום שלושים. יתירה מזו אדם האבל על אביו ואמו אינו רשאי להתגלח אוטומטית בתום שלושים. אלא היתר גילוח ותספורת לגביו הוא אם גערו בו חבריו שעליו להתגלח ולהסתפר, כאשר הגערה אינה מועילה עד שיסתיימו שלושים ימי אבל, ואם לא גערו בו חבריו מותר להסתפר ולהתגלח לפי חלק מהשיטות רק לאחר שלושה חודשים. לאור הדברים הנ"ל, אינני מבין פשר שאלתך. חיים בריסק
שאלה: אבלות: לרב אני בשנת אבל על אבי ורציתי לשאול האם מותר לי לשמוע שירים עצובים ורגועים? ב מראש
תשובה: שירים עצובים מותר לשמוע בשנת אבל. (התשובה ניתנה מהרב אשר פויכטוונגר) רבני ורבניות בית הלל עונים לשו"ת גם בפייסבוק -
שאלה: חידוד שאלה: אחדד את השאלה האבל חילוני והוא מגולח בימים רגילים ואמרו לו שמנהג מרוקו שאבל על הוריו אם לא יתגלח בתום 33 יום הוא יצטרך להשאיר את הזקן עד תום שנת האבל עכשיו משום שיוצא שהשלושים מסתיים בעומר מה יעשה?
תשובה: אמנם איני מיוצאי מרוקו, אך דיברתי עם ראש הכולל בישיבה בה למדתי והוא אכן מיוצאי מרוקו, ואלו דבריו: אין מנהג כזה ומעולם לא היה. כלומר הדין הוא כמו אצל כולם כפי שכתבתי בתשובה הראשונה. לכן אין מה לבדוק בשאלה הזו. חיים בריסק
שאלה: תיקון המידות: אני לומד מוסר, והייתי רוצה לבדוק את עצמי מידי יום במה השתפרתי. אתה יכול לתת לי כמה עצות?
תשובה: להכין פנקס ובו לרשום כל מעשה שלילי שקורה לך, ולפני השינה בכל יום להביט בו ולסכם מה קרה וכיצד נתגבר מחר. בנוסף ללמוד שוב ושוב את ספר מסילת ישרים עד מידת הנקיות. בהצלחה
שאלה: בינו לבינה: הרב אני ובעלי נשואים 3 וחצי שנים יש לנו 2 בנות והשלישית בדרך, אני מרגישה שאיכזבתי את בעלי בזה שהוא כל כך רוצה בן, יש משהו פיזי או רוחני שאוכל לעשות, ניסינו המון סגולות בעלי טס לאומן במיוחד כדי לבקש מהצדיק שיתפלל עלינו לבן זכר, אני לפני שטבלתי עשיתי הפרשת חלה נתתי צדקה הדלקתי נרות לצדיקים התפללתי 40 יום מתחילת ההריון, לקחתי על עצמי דברים מה לא. הרגשתי דיי עצובה למרות שאמרתי אלף פעם לה שאני והעובר בריאים ושלימים אבל עצובה כי לא הצלחתי לשמח את בעלי. אם יש משהו שאוכל לעשות אני אשמח לקבל עצה טובה
תשובה: בזכות המחקר הביולוגי ידוע היום שהשאלה אם יהיה בן או בת לא תלויה בכלל באישה אלא באיש. אצלו נמצא הגורם שקובע את המין של הילוד. האמת היא שכבר בפרוש רש"י (בראשית מו פסוק טו) יש לכך רמז: "אלה בני לאה. ואת דינה בתו" הזכרים תלה בלאה והנקבות תלה ביעקב, ללמדך אשה מזרעת תחלה יולדת זכר, איש מזריע תחלה יולדת נקבה. לכן אי אפשר לומר שאת מאכזבת את בעלך, זו בכלל לא אחריות שלך ואין לך כל השפעה על לידת זכר. כל מה שאת יכולה לעשות - זה לסייע בתפילות וסגולות, בסופו של דבר האחריות לכך שיהיה בן היא לגמרי של בעלך. לסיום אבקש לחזק הערה שלך: "אמרתי אלף פעם לה  שאני והעובר בריאים ושלימים". אני לא מציע לכם ללכת לבית חולים ולראות כמה ילדים נולדים עם קשיים עצומים ויותר מכך כמה זוגות שלא זוכים להריון מסתובבים ומבקשים לזכות לפרי בטן. כדאי לכם לשמוח מאוד מאוד, לחזור ולומר:  אשרנו מה טוב חלקנו ומה נעים גורלנו  - להתפלל לבריאות וברכה לכם ולכל בנותיכם (ואלו שיבואו בעז"ה: בנים או בנות) שיזכו לגדול לתורה לחופה ולמעשים טובים - דיינו!
שאלה: מעשר כספים: הרב! מדי פעם אני קוראת על מעשר כספים ועד היום (אני כבר די גדולה) לא מבינה מה זה בדיוק אומר!! מתי אני צריכה לתת? למי לתת? כמה צריך לתת? בקיצור אני אשמח שהרב יסביר לי מה זה מעשר כספים והאם כיום אני צריכה לתת?? וכמה? כרגע אני עובדת בעבודה קבועה ברוך ה ומקבלת משכורת חודשית אבל יש לי המון הוצאות כגון טיפולי שיניים, כיסוי ההוצאות של הלימודים ועוד המון וכל זה ללא שום עזרה מההורים אז הלוואי והייתי יכולה לתרום כסף באמת!! אבל באמת שהמצב דחוק ואם כל זה שאי מקבלת משכורת היא פשוט נעלמת.
תשובה: נושא זה עלה באתר זה פעמים רבות רבות, ועל כן אכתוב בקיצור: ראשית, יישר כוח על העיסוק בנושא הזה. הוא חשוב מאוד. במצבך יש ללכת לפי כל הקולות האפשריות. הכניסי למנוע החיפוש את המילים "קולות אפשריות" ותוכלי למצוא הדרכה מדויקת מה לעשות. אם לא תמצאי את מבוקשך - אנא שובי.
שאלה: כוונה בתפילה: הרב!! אני מקפידה ב"ה ללכת לבית כנסת כל ערב שבת בקביעות כבר כמה שנים. העניין הוא שאני לא מצליחה להתרכז בתפילה (וזה קורה בעיקר בבית כנסת) וכל פעם מחדש אני נלחמת עם היצר וזה קשה ואפילו מאוד!! כל המחשבות עולות לי לראש ואני מרגישה שאני אומרת את המילים אבל בכלל הראש נמצא במקום אחר וזה קורה לי כל פעם מחדש וזה פשוט מרגיז נורא ולא נותן לי מנוח. כל פעם מחדש אני יוצאת מהתפילה בתחושה שעוד הפעם לא הצלחתי להתכוון. אז נכון אני אומרת לעצמי התפילה חשובה בפני עצמה אבל לפעמים אני פשוט חושבת שאני משלה את עצמי. אני לא מצליחה לעודד את עצמי. אני יודעת ש"תפילה ללא כוונה כגוף ללא נשמה" והכוונה היא העיקר, ולכן אני אומרת לעצמי כבר עדיף לא להתפלל במצב כזה. ועוד שאלה קטנה האם באמת חשוב שאישה תלך לתפילה בשבת בבוקר כי הרבה פעמים אני רוצה לקום אבל אני אומרת לעצמי אני כבר אתפלל בבית זה לא זה משנה. מראש!
תשובה: תחילה יש להדגיש שחובת התפילה במנין חלה על גברים בלבד. החשיבות של התפילה בציבור בליל שבת אצל בנות, היא רק מהצד הרגשי - רוחני. יש לתפילת קבלת שבת אוירה שהולמת מאוד את ההתרגשות של כניסת שבת, זו החשיבות היחידה של ההשתתפות בתפילה זו. אם אצלך ההשפעה היא הפוכה, את יכולה להתפלל בליל שבת באיזו דרך שתבחרי כדי להגיע לתוצאה האמונית-רוחנית הטובה ביותר עבורך. יש לציין שבתפילת ליל שבת יש גם משקל חברתי: כולם נפגשים וכו  אולי אם תתפללי בבית כנסת שלא שייך לקהילה שלך יהיה לך קל יותר להתרכז בתפילה ולא יהיו מחשבות שיסיחו את דעתך. התפילה בציבור בשבת בבקר הרבה יותר משמעותית לבת ישראל מאשר התפילה בערב שבת. דווקא כאן יש לתפילת הציבור תוספות שלא קיימות בתפילה יחיד: החשובה מכולם היא קריאת התורה וההפטרה. נלווית לכך גם אמירת קדושה של שחרית ומוסף.
שאלה: רצוא ושוב- חסידות: לרב, למדתי פעם על מושג הנקרא "רצוא ושוב" בחסידות. אני זוכרת שלמדתי תורה חסידית על העיניין הזה והיא מאוד נגעה בי. אינני מוצאת את התורה הזו. האם תוכל י לעזור לי למצוא אותה? ובשורות טובות!
תשובה: הרב קוק שמונה קבצים קובץ ז קפה. בהסתכלות פנימית בעמקי הנשמה רואים, שהכח הפועל התדירי של החיים האמתיים העליונים איננו פוסק מעבודתו אף לרגע, הוא רצוא ושוב. כמראה הבזק, עבודת שרפי הקודש היא עבודתו. שירה וזמרה תמיד הוא פוצח, בגילת ורנן, מספר כבוד אל. כשמתמעטת האמונה הכבירה בעוצם האני העצמי, של בעל הנשמה העליונה, אז ילך קדורנית, והוא משתומם. ועמו כל העולם כולו זיוו מתמעט. וכאשר ישוב בתשובה עליונה, והוד האמונה בכחותיו העליונים, המפעמים בו תמיד בלא הרף, אליו ישוב, אז יחיה רוחו וינהר, וכל העולמים כולם, אשר לרגליו תוכו, ועמו מתהלכים, ימלאו זיו ונהרה. (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק -
שאלה: גילגולים: האם זה נכון שרק גברים חוזרים בגלגול?
תשובה: איך יכול אדם לדעת את התשובה לשאלה זו?
שאלה: כשרות על ביצים: הרב, יש לי שאלה בנוגע לביצים שאנחנו אוכלים מידי יום. איך יכול להיות שעם כל ההתעללות (הכנסה לכלובים שהן לא יכולות לזוז, הרעבה לכמה ימים, הריגה של אפרוחים זכרים, קטיעת מקור ללא הרדמה ועוד) יש לביצים כשרות? הרי צער בעלי חיים זה מהתורה! על תשובתך
תשובה: זו שאלה מציקה מאוד. נכון הוא שמבחינה הלכתית טהורה אין צורת הגידול של הביצים משפיעה על כשרות הביצים, ולכן לא ניתן לומר שהן לא כשרות. אולם היה נכון להצטרף למאבק על מניעת האכזריות, כחלק מציות לתורה עצמה המלמדת על יחס נכון לבעלי חיים. צריך להיזהר לא להיות קיצוניים במאבק זה, כי יש לו משמעויות כלכליות קשות דווקא לאלה שצורכים ביצים, ולהתנהל בצורה מתונה, אולם נכון הוא ליטול בכך חלק.
שאלה: מכירת חמץ: קניתי מוצרים בסניף של אחת מרשתות הסופרמרקטים, שבו הייתה תעודה של מכירת חמץ, אך לא היה כתוב התוקף שלה. האם יש בעיה לאכול מהמוצרים?
תשובה: לך תעודת מכירת חמץ מעידה שהאדם מכר את החמץ שלו בשנה זו. אין משמעות לתוקף התעודה אלא אם את חושבת שהציגו שם תעודה משנה שעברה (לא סביר) דוד לוי 098987548
שאלה: דיני אבלות: אבי ניפטר לפני כ 3 שבועות רציתי לשאול: 1. האם אסור לשמוע מוזיקה בבית בכלל בשום מצב? גם לא עצובה? 2. האם מותר ללכת לקולנוע?
תשובה: א.מוזיקה שמחה אסורה, מוזיקה עצובה מותרת ב.ראוי להמנע
שאלה: ספירת העומר לקטן: האם קטן יכול לברך על ספירת העומר מדין חינוך?
תשובה: ודאי מברך! הרב אליקים לבנון www.yelm.co.il
שאלה: ברכת המזון: האם אישה צריכה לחזור לתחילת ברכת המזון אם לא אמרה רצה או יעלה ויבוא?
תשובה: בשבת, בסעודת ליל שבת או שבת בבוקר, מי שלא אמר רצה, חוזר, גם אשה. בראש חודש - לא חוזרים. הרב אליקים לבנון www.yelm.co.il
שאלה: קניית בגדים והנעלה בספירת העומר: האם אני יכולה לקנות נעליים בספירת העומר ולחדש ולנעול אותם בראש חודש.
תשובה: אין שום איסור לעשות כך.
שאלה: טבעת: היי לאחרונה אמרו לי שרשום שאישה שלא נשואה אסור לה לשים טבעת טבעות כי זה עושה מזל רע.האם זה באמת עושה מזל רע וזה כתוב איפשהו או שזה סתם אמונה תפלה??
תשובה: אין בעיה בענידת טבעת על ידי רווקה ואין בכך שום בעיות במזל וכדומה וזו רק אמונה טפלה, אלא שבדרך כלל מקובל שנשים נשואות עונדות טבעת, ויש מעין מוסכמה חברתית שאשה שעונדת טבעת היא נשואה. לכן עלולים לפרש לא נכון את ענידת הטבעת, כאילו את נשואה, ואז אולי ימנעו מלהציע שידוכים (אגב, גברים נשואים רבים מעדיפים לענוד טבעת בדיוק מסיבה זו, כדי שיהיה ברור שהם כבר נשואים). אם את רוצה לענוד טבעת - מומלץ לקנות טבעת ובה יהלום בולט, כזו שאינה כשרה לקידושין - ואז יהיה ברור שזו טבעת של רווקה.
שאלה: מדבקות אוורה: אני משתמשת במדבקות אוורה,יום החלפת המדבקה שלי הוא יום חמישי,שכחתי לשים את המדבקה לאחר השבוע הפסקה ז"א שבוע הרביעי ונזכרתי יום למוחרת יום שישי אחה"צ,מה ההשלכות של זה והאם יום החלפת המדבקה השתנה לי,
תשובה: ישנן שאלות לרבנים וישנן שאלות לאנשי מקצוע. השאלה הזו מהסוג השני ולכן יש להפנות אותה לרופא נשים ולא לרב. חיים בריסק
שאלה: מדבקות אוורה בשבת: האם מותר לשים מדבקת אוורה בשבת,
תשובה: אין מניעה לעשות את זה כי זו לא תרופה.
שאלה: שירים בספירת העומר: האם מותר לשמוע שירים בימי ספירת העומר??המשנה ברורה לא כותב שאסור. ומתי יש צד להקל? (ספרדי)
תשובה: אין שום איסור לשמוע שירים בספירת העומר. לא מדובר בארגון שמחה ציבורית. כדאי לקרוא:
שאלה: רבנים "בעלי כוחות": שאלתי היא בנושא כל הרבנים למניהם המיוחסים להם כוחות מיוחדים ואפילו על טבעיים כגון הרנטגן,האולטראסאונד ודומיהם. בדרך כלל אנשים הולכים לרבנים אלו ומשלמים להם כסף רב על מנת שינבאו להם את העתיד,יתנו להם עצות ויברכו אותם מכיוון שהם בעלי כוחות. שאלתי היא-ואני לא חכם גדול בתורה ולכן אני שואל אותך האם זה לא מנוגד לתורה? הרי כל הזמן חוזרים ומדגישים בספרי התורה שה הוא האל היחיד,שאין בן אדם בעולם בעל כוחות אלוהיים על טבעיים,שה הוא הדמות הקדושה היחידה ושהוא לא מופיע בצורות של אדם,כפי למשל שנהוג בנצרות עם ישו והקדושים למינהם. עניין זה תמיד הטריד אותי והזכיר לי מאוד עבודה זרה,הערצה ואמונה בבן אדם וייחוס כוחות לבן אדם לא ככה נראית היהדות. אשמח לשמוע את דעתך ואם תוכל להסביר לי האם אני טועה כי כפי שאמרתי לך אני לא חכם גדול בתורה. :)
תשובה: אכן, שאלתך נובעת מבלבול גדול שקיים בעולם היהודי כלפי עניינים מיסטיים למיניהם. תורת ישראל מעמידה את א-לוהי ישראל במרכז, אליו פונים בתפילה תחינה ובבקשה בעת שמחה ובזמן עצב. לעם ישראל ניתנו במהלך הדורות נביאים שהיה להם רוח הקודש ולעתים הם נאלצו לעשות מופתים שונים לצורך השעה. בשלב מסוים לאחר מותם של חגי זכריה ומלאכי פסקה נבואה מעם ישראל, והתורה עברה לחכמים והם ממשיכי תורה שבעל פה עד היום הזה. על כן, אם יש לאדם שאלה בהלכה ומוסר הוא יכול לפנות לחכם לייעוץ והכוונה. יש חכמים שעוסקים בנוסף לתורת הנגלה בפנימיות התורה וגם הם מייעצים ומכוונים על פי חכמת הסוד. אין היום נביאים בישראל ואין אף אדם שמסוגל לנבא את העתיד, מגידי עתידות למיניהם היום והפונים אליהם נוגעים בנושא הגובל בעבודה זרה ממש. אינני מתיימר להכיר את כל אותם אנשים שהזכרת ועל כן אינני מתייחס בצורה פרטנית. בכל מקרה אין דעתם של החכמים נוחה מכל הכיוונים המיסטיים המוזכרים וכאמור לעיל אם פונים לאדם שאינו תלמיד חכם אמיתי אלא רק למתחזה ושרלטן, ויש כאלו רבים מאוד ואולי רובם, אנו חושפים את עצמנו לשקרים והבלים שבדרך כלל עולים כסף רב שתועלתם מועטה וסכנתם רבה. כבוד והערכה עד הערצת אדם אינה מגונה באופן עקרוני, המבחן הוא שמירת כושר הביקורת של האדם ממושא הערצתו. אני מניח שמה שמטריד אותך הוא ייחוס כוחות מיסטיים ועל אנושיים לאדם ואכן מזה יש להסתייג ולהתרחק מאוד מאוד. אם אתה מעוניין להרחיב בנושא אתה יכול לקרוא בספר תמים תהיה של הרב יעקב הלל, או בין אור לחושך של הרב שלמה אבינר עיין שם ותרווה צמאונך. ברכה והצלחה. ירון דוראני.
שאלה: החמרה במצוות: במקומות רבים במקורות הלכתיים ואף בתשובות רבנים כתוב "והמחמיר תבוא עליו הברכה". לאחרונה יצא לי לברר קצת על החמרה בנושא אכילת מאכלים המכילים אבקת חלב נכרי,שאלתי רבים מחבריי שלקחו על עצמם לא לאכול מאכלים אלו,וכולם ענו לי שהם פשוט מחמירים. אני מבינה החמרות מסוימות בנושאים בהם החמרה היא סייג וגדר. אך לדעתי החמרה רק לשם ההחמרה גורמת לעול מצוות כבד מהקיים, ככל שיש החמרות בדברים עליהם לא צוונו,קשה יותר לעמוד בזה, והגבולות בין אסור ליש להחמיר עלולים להיטשטש. האם הרב סבור כי יש סיבה ממשית לחדול אכילת מוצרים המכילים אבקת נכרי? ואם זו החמרה, אין זה ראוי להחמיר רק בדברים שאנו יודעים את הסיבה מאחוריהן?
תשובה: הנושא בו את עוסקת הוא נושא משמעותי ביותר. א. ראשי פרקים לדיון בנושא ההחמרות כתבתי במבוא ללקט ההתכתבויות באינטרנט "רשו"ת להחמיר". אני לא מוצא עותק של המאמר במחשב, ועל כן איני יכול לשלוח לך אותו, אולם נראה לי כי שם תוכלי למצוא את מבוקשך. ב. אין ספק כי לחומרות יש שני צדדים. יש בהן פן מעולה, של זהירות והרחקה, ושל תשוקה עמוקה "לעשות יותר" ולהתקרב בכך לריבונו של עולם, ויש להן פן שעלול לכלול בתוכו מחיר כבד, של "לא דייך במה שאסרה תורה", של טשטוש בין עיקר וטפל, של "בל תוסיף" ושל פגיעה בנושאים אחרים. ג. על כן בכל דיון ודיון יש למתוח את הקו באופן ייחודי, ולא ניתן לדבר על הדרכה כללית של החמרה של הקלה. ד. לגבי אבקת נכרי: זו אחת הדוגמאות לדיון. יש נימוקים רבים מדוע להקל באבקת חלב נכרי, שהעיקרי שבהם הוא העובדה שהסיבה לגזירת חלב נכרי אינה רלוונטית במצב הפיקוח הקיים היום על מוצרים, וכל זאת בתוספת לדיון באם בכלל אבקת חלב נאסרה. על כן, זו דוגמה למקום בו איני נוהג להחמיר, בניגוד למקומות אחרים שבהם אני מחמיר מאוד.
שאלה: תפילת ערבי: לפני כשבועיים עשיתי חנוכת בית. היום מתקין המדרגות הערבי ללא ידיעתי התפלל בסלון ביתי ובחדר ילדי. מה עושים האם לעשות שוב פעם ברכות לבית. האם גרם לי נזק הלכתי. אודה לעזרה
תשובה: לא. לא נעשה פגם אם משהו חוטא בביתך. כלומר אם יהודי מדבר רכילות ולשון הרע, אוכל בלי ברכה. או מוסלמי מתפלל (אין באיסלם משום עבודה זרה). אין נזק הלכתי ואין צריך לעשות שוב חנוכת הבית.
שאלה: שימוש סמארטפון בשבת: אני באה ממשפחה חרדית ואני מגדיר את עצמי כדתי אפשר להגיד שאני שבבניק, אז לפני שנתיים קניתי סמארטפון ומאז עד היום פלאפון מפתה וקורץ לי להשתמש בו בשבת כי הוא כל כך קטן במימדים נוח להשתמש בגלישת אינטרנט, חדשות, סרטים, מבלי ידיעת הורים ועד היום הורים לא ידעו על זה, אני רוב משתמש בפלאפון מתי שהולך לישון או סתם במיטה. אני יודע שזה לא ר ואני לא יכול להיגמל בזה. אני רק משתמש בסמארטפון בשבת ובחגים וכל שאר שבת אני שומר מבלי לגעת דברים. אני לא מצליח לעבור שבת מבלי לגעת בסמארטפון זה קשה לי אחרת שבת תהיה משעמם לי.
תשובה: יש הרבה דברים קשים בחיים. אם אתה מגדיר עצמך דתי, הרי יש לך עולם ערכי מסויים. אתה יודע ששימוש בסמרטפון בשבת אסור, שהרי לשם כך אתה כותב אלי. הקושי הוא לממש את האמונה הזאת שלך. זאת עבודה קשה כל אחד מאיתנו מנסה לממש את אמונותיו ורובנו מצליחים ולעיתים כושלים. האמן שאתה מסוגל, ונסה למלא את השבת בתוכן אחר, "מותר". חזק ואמץ
שאלה: גילוח בספירת בעומר למי שלא נראה צעיר: אני יודע שאסור להתגלח בספירת העומר, ואני לא מסוגל להישאר את זקן מלא אני רק בן 21 כי זה מבגר אותי בכמה שנים וגם אני לא מרגיש בנוח איתו, חייב להתגלח מדי פעם שבוע כדי להרגיש צעיר רק משאיר את זיפים. מה אומר על ההלכה זאת?
תשובה: תתגלח ערב לפני יום העצמאות, לכבוד החג
שאלה: אבידה מלפני שנים: לפני מספר שנים מצאתי פלאפון ובעוונותי הרבים לא החזרתי אותו אלא לקחתי אותו לעצמי.היום הטלפון כבר לא אצלי. כשמצאתי אותו הייתי קטן מגיל בר מצווה. עכשיו חזרתי בתשובה ב"ה ואני רוצה לדעת מה אני עושה עם זה? אני לא מכיר את מי שהטלפון היה שיך לו וזה גם לא באזור מגוריי-אבל יש לי חשש קטן שאני יודע מאיפה הגיע הטלפון כי היה במרחק מה מבית. מה עליי לעשות כדי לעשות תשובה שלמה על זה?
תשובה: יישר כוח שאתה רוצה לשוב בתשובה על דברים מהסוג הזה. אנחנו בעולם הזה משתדלים, והסיוע משמים מגיע בהתאם. לכן הלך הרוח צריך להיות של רוגע, ותפילה שההשבה תגיע למקום שהיא צריכה. היות שאתה רוצה להשיב, מן הסתם זה יצליח בסוף העקרונות ההלכתיים הם אלו: 1. גדול שמצא אבדה שיש בה סימן ולקח אותה בכדי להשתמש בה לעצמו, אם הבעלים עדיין לא התייאשו עובר על שלוש מצוות: א. השב תשיבם ב. לא תוכל להתעלם. ג. לא תגזול. כאשר הוא משיב, הוא מתקן את איסור הגזלה, אך ההתעלמות אינה ניתנת לתיקון. אתה שהיית קטן, לא היית מצווה שלא להתעלם, ועל כך אינך צריך לשוב בתשובה. 2. אולם החפץ עצמו היה שייך למישהו והיה עליך להשיבו. אמנם כל זה אם החפץ או תמורתו קיימים. כך נפסק להלכה (ערוך השולחן, חושן משפט סימן שמט, סעיף א): אם הגניבה קיימת, או שהקטן החליף את החפץ הגנוב תמורת משהו אחר, או שמכר אותו והתמורה בעין - חייב להחזיר. לכן, אם קיבלת איזושהי תמורה עבור הטלפון, עליך לחפש את בעליו ולהחזיר את שווי הטלפון כפי שהיה באותו זמן. אם לא קיבלת שום תמורה, והוא פשוט אבד, מן הדין אינך צריך להשיב כלום. מידת חסידות היא להשיב בכל זאת את שווי הטלפון לבעלים, אם אתה יודע מי הם, או יכול לברר זאת. איך מבררים של מי הוא? נראה שכמו בכל השבת אבדה, תלה הודעה על "השבת אבדה ישנה" ומי שיפנה אליך וייתן לך סימנים תדע שזה שלו. אם לא יפנו אליך, מן הסתם מחלו לך ואתה פטור (ראה ערוך השולחן חושן משפט סימן שס"ה סעיף ח). (התשובה ניתנה מהרב אודי פרומן) רבני ורבניות בית הלל עונים לשו"ת גם בפייסבוק -
שאלה: גילוח בשביל עבודה: אני נשוי, עובד במשרד רו"ח בתל- אביב, אני נוהג להתגלח כל השנה, חלק מקוד הלבוש זה להיות מגולח. אני שכיר במשרד ולא הבעלים, וויכוחים עם הבעלים יובילו לצבירת נקודות רעות ועלול אף בהמשך לפיטורים. האם יכול להתגלח בספירת העומר בימים שאני עובד? מוכן שתשלח לי למייל בלי לפרסם זאת בכללי.
תשובה: המוזמן לפני שר או אדם חשוב, וכן הנצרך לגילוח לצורך קידום עסקים כך שאם לא יתגלח, יעשה רושם שלילי על לקוחותיו ועלול להגיע להפסד ממון או לסכן את מקום עבודתו   התירו לו להתגלח. עיין באגרות משה ח"ד ק"ב. (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק -
שאלה: גילוח לעבודה: גילוח לצורך פרנסה אני נשוי, עובד במשרד רו"ח בתל- אביב, אני נוהג להתגלח כל השנה, חלק מקוד הלבוש זה להיות מגולח. אני שכיר ולא הבעלים, וויכוחים עם הבעלים מובילים לצבירת נקודות רעות, ועלול להוביל בהמשך לפיטורים. האם יכול להתגלח בספירת העומר בימים שאני עובד?
תשובה: אם אפשר להסתפק בגילוח כל יום שישי עדיף. אם עדיין יש חשש לנקודות רעות אפשר להתגלח כל יום. רצוי לחשוב על מקום עבודה חילופי לעתיד בכל מקרה, מקום שיכבד את מנהגיך.
שאלה: ציווי נטילת ידיים ע"י אלוקים.: כשמברכים בבוקר לאחר נטילת ידיים של שחרית, אומרים "ברוך. אשר קידשנו. וציוונו על נטילת ידיים". רציתי לדעת איפה מוזכר הציווי ליטול ידיים כשקמים מהשינה או לפני אכילת לחם. איפה אלוקים ציווה אותנו את זה. ולא שייך לומר שזה מדרבנן כי אומרים במפורש "וציוונו"?
תשובה: ציוונו בתורה במפורש לעשות ככל אשר יורו רבותנו, ולא לסור מדבריהם ימין ושמאל. קיום מצוותם הוא מצווה מהתורה (אם כי הגדר הפורמלי שלה הוא מדרבנן).
שאלה: תספורת בספירת העומר: אני משתדל לשמור את ספירת העומר אבל אני חייב כבר להסתפר!! שכחתי להסתפר וכבר יש לי יותר מדי שיער ואני לא מרוצה מזה האם ניתן להסתפר בר"ח אייר? או ביום שישי לכבוד שבת? מראש!
תשובה: צר לי אך צריך לסבול. אפשר להסתפר ביום העצמאות.
שאלה: מח אחד: בע"ה הרב, שמעתי שיתכן ויש בעיה הלכתית לגשת לטיפול במח אחד. רציתי לשאול אם אכן יש, ואם כן מהי הבעיה? אם אפשר לקבל מקורות, אשמח. ב
תשובה: אני לא בקיא מספיק ביסודות של מוח אחד, וממילא איני יכול לומר אם הדבר מותר או אסור. כדי לענות תשובה בנושא מסוים צריך להיות מומחה בו, שאם לא כן הדברים שנאמרים אינם מכוונים לאמת. מהתרשמות ראשונית שלי נראה לי כי מדובר בשיטה שאין בה כל פסול במישור ההלכתי. אפשר להתווכח האם היא יעילה או לא, אולם לא נראית לי סיבה צפה על פני השטח שתטען כי יש פסול בגישה הפסיכולוגית של "מוח אחד".
שאלה: הצעת נישואין בספירת העומר: כבוד הרב. שאלה למעשה האם מותר להציע נישואין לפני ל"ג בעומר? המסיבת אירוסין תהייה אחרי ל"ג בעומר.
תשובה: מותר בהצלחה
שאלה: שינוי שם: שמי שני מרים.לאחרונה חשבתי לשנות את השם האמצעי שלי או בכלל להוריד אותו.מרגישה שהוא לא עושה לי טוב או אנרגיות חיוביות.מה עליי לעשות בעניין??
תשובה: תבקשי מאביך או אחיך שיעשו עבורך מי שברך בבית הכנסת, בנוסח הבא: מי שבירך אברהם יצחק ויעקוב משה אהרון יוסף ודוד הוא יברך את האישה פלונית בת פלוני ותיקרא מהיום פלונית בת פלוני, ופלונית תתן סך. לצדקה בשכר זה הקב,ה ישמרה ויצילה מכל צרה וצוקה נגע ומחלה וכו  מציע לא להיחפז לעשות צעד כזה מבלי להתייעץ עם ההורים שנתנו את השם הזה (כדי שלא יפגעו או יקפידו) ולקבל את ברכתם למהלך.
שאלה: רכילות: האם לדבר עם מישהי על הדרדרות של בת אחרת בשביל לעזור לה זה ניקרא לרכל? למרות שזה לטוב.
תשובה: אם המטרה לטובה בעיקרון מותר. בכל מקרה לא לקבל את מה שאת לא יודעת מידיעה אישית כאמת מוחלטת.
שאלה: למה אלוקים רוצה שנעבור את כל מה שאנחנו עוברים?: יש שאלה שמאוד מציקה לי והיא: אם אלוקים באמת אוהב אותנו ורוצה להטיב עמנו אז למה הוא ברא את העולם? למה לא עשה שיהיה לנו גן עדן בלי לעבור את כל העולם הזה עם כל הקשיים שלו. וראיתי שאומרים שהוא רצה שנקבל שכר על עבודה שעשינו ולא נקבל בחינם. אז למה הוא לא יכל לתת לנו להיות בגן עדן עם אותה הרגשה כמו ההרגשה שעבדנו וקיבלנו שכר מבלי לעבוד כאן בעולם? וגם אם אלוקים הוא מושלם ואין לו רצונות או תאוות אז למה הוא ברא את העולם מה היה חסר לו שהוא רצה לברוא עולם שאנשים יצטרכו לעבור כאן הרבה דברים קשים כדיי שרק אחרי שהם יעברו את הכל אז הם יוכלו לקבל שכר וזה רק אחרי שהם יעברו גהנום כדי לכפר על החטאים שהם עשו כאן?
תשובה: יש נקודה שממנה כבר אי אפשר לשאול. כמו שאי אפשר לשאול האם אלוקים יכול לברוא אבן שהוא לא יכול להרים, כך לא ניתן לשאול מדוע ה  לא בורא אותנו בגן עדן עם ההרגשה.
שאלה: איסור על נשים: בעיקבות הדיון התקשורתי בזמן האחרון בנושא "נשות הכותל", האם יש איסור מוחלט על נשים להניח תפילין ולהתעטף בטלית, כמו-כן האם הן יכולות להוציא לידי חובה נשים אחרות בקריאת קדיש וקריאה בתורה? אם יש איסור מוחלט על נושאים אלה אבקש גם את מקור האיסור. ב מראש.
תשובה: יש שני מישורים של דיון. מבחינה פורמלית, נשים רשאיות לקיים מצוות עשה שהזמן גרמא, כפי שהן נוטלות לולב או שומעות קול שופר, ואף לברך עליהן. לגבי להוציא נשים אחרות בקריאת התורה   יש צדדים לכאן ולכאן. אלא, שהשאלה היא האמנם הדיון הוא רק במישור הפורמאלי של המצווה, או גם קשור לנוהג שהתקבל בעם ישראל.